# Balathandayuthapani

Balathandayuthapani és un complex de temples situat a la ciutat de George Town, conegut com Thaneer Malai («Temple de la Cascada del Turó») per la població local. La deïtat principal d'aquest temple és Murugan. El complex ocupa una superfície de 70.000 metres quadrats i els visitants han de pujar 513 esglaons per arribar-hi. És el lloc més important del festival hinduista del Thaipusam a Malàisia, després de les coves de Batu.

## Història

La gran cerimònia de consagració (Kumbabishegam) del temple d'Arulmigu Shree Balathandayuthapani es va celebrar el 29 de juny de 2012. Construït amb un cost de 10 milions de ringgits, és el temple dedicat a Murugan més gran fora de l'Índia.
Un carro daurat es va estrenar la vigília de Thaipusam el 8 de febrer de 2017. El carro d'1,6 tones, 4,3 m d'alçada i 4 m d'ample, compta amb dos cavalls al davant amb diverses estàtues que adornen el kalasam i es mou sobre rodes tirades pels devots. El marc interior del carro es va fer a Karaikudi i es va enviar a l'illa de Penang, on es va muntar. Va recorre 3 km al llarg de Jalan Kebun Bunga, Lorong Air Terjun, Jalan Tunku Abdul Rahman, Jalan Macalister, Jalan Residensi i Jalan Utama abans de tornar al temple.
Un altre temple del complex està dedicat a Ganeixa. Està situat al peu del turó i és el primer temple a visitar abans de pujar al temple principal. Arulmigu Sree Ganeshar va ser construït el 1951 per Mahajana Sangam. També hi ha una estàtua de Xiva de 8,23 m d'alçada al peu del turó.
Els sacerdots del temple realitzen la puja (rituals) diàriament. Cada ritual consta de quatre passos: abishegam (bany sagrat), alangaram (ornamentació), naivethanam (ofrena de menjar) i deepa aradanai (senyals de llum) per a totes les divinitats. Després de l'abishegam, és fa la pràctica de vestir les divinitats, en un acte anomenat alangaram. El culte se celebra seguint les instruccions dels Veda (textos sagrats en sànscrit) i dels Thirumurai (textos sagrats en tàmil) llegits pels sacerdots. Aquestes hores estan marcades pel toc de la campana del temple acompanyat d'una música de nadaswaram (un instrument de vent) i thavil (un instrument de percussió).

## Referències

* ↑ «Waterfall Hilltop Temple». Time Out Penang, 09-03-2014.
* ↑ Administrator II. «Thaipusam 2013 at the Arulmigu Balathandayuthapani Temple - The Largest Lord Murugan Temple outside of India». visitpenang.gov.my. Arxivat de l'original el 8 agost 2014. [Consulta: 30 juliol 2014].
* 1 2 Puravin. «Malaysian Temples». malaysiantemples.com. Arxivat de l'original el 2023-11-12. [Consulta: 12 novembre 2023].
* ↑ «RM3mil golden chariot to debut on eve of Thaipusam, The Star dated 14 October 2016».
* ↑ «Clash of the chariots is on, The Star dated 20 December 2016».
* ↑ «Battle of the chariots' in Penang, The Star dated 31 December 2016».
* ↑ «Hindu groups clash over Thaipusam chariots, The Star dated 31 December 2016».
* ↑ «Arrangements made to ensure there's no gridlock or confusion on roads, says board, The Star dated 5 January 2017».
* ↑ «Vel sent for divine blessing, The Star dated 23 January 2017».
* ↑ «Trial run for new golden chariot, The Star dated 1 February 2017».
* ↑ «Golden chariot makes successful trial run, The Star dated 2 February 2017».
* ↑ «Golden chariot trial run a success, The Star dated 3 February 2017».
* ↑ «Rain accompanies golden chariot's maiden journey, The Star dated 8 February 2017».
* ↑ «Arulmigu Sree Ganeshar Temple | Welcome to the Penang Hindu Endowments Board's Official Website».